title: http://risaleoku.com/oku/osmektubat/41
article: Íطوقوزنجى مكتوب|@
  ﴿بِاسْمِهِ سُبْحَانَهُ ٭ وَ اِنْ مِنْ شَيْءٍ اِلَّا يُسَبِّحُ بِحَمْدِهِ﴾
  Ğ(ينه او خالص طلبهسنه گوندرديگى مكتوبڭ بر پارچهسيدر.)|@
  Ï ثانيًا:|@
  *نشرِ أنوارِ قرآنيهدهكى موفّقيتڭ و غيرتڭ و شوقڭ، بر إكرامِ إلٰهيدر، بلكه بر كرامتِ قرآنيهدر، بر عنايتِ ربّانيهدر. سزى تبريك ايدييورم. كرامت و إكرام و عنايتڭ بحثى گلديگى مناسبتيله، كرامت و إكرامڭ بر فرقنى سويلهيهجگم. شويله كه:|@
  * كرامتڭ إظهارى، ضرورت اولمادن ضرردر. إكرامڭ إظهارى ايسه، بر تحديثِ نعمتدر. أگر كرامت ايله مشرّف اولان بر شخص، بيلهرك خارقه بر أمره مظهر اولورسه، او حالده أگر نفسِ أمّارهسى باقى ايسه، كندينه گوونمك و نفسنه و كشفنه إعتماد ايتمك و غروره دوشمك جهتنده إستدراج اولابيلير. أگر بيلميهرك خارقه بر أمره مظهر اولورسه، مثلا بريسنڭ قلبنده بر سؤال وار، إنطاقِ بِالحق نوعندن اوڭا موافق بر جواب ويرر· صوڭره آڭلار. آڭلادقدن صوڭره كندى نفسنه دگل، بلكه كندى ربّيسنه إعتمادى زيادهلشير و "بنى بندن زياده تربيه ايدن بر حافظم واردر." دير، توكّلنى زيادهلشديرر. بو قسم، خطرسز بر كرامتدر· إخفاسنه مكلّف دگل، فقط فخر ايچون قصدًا إظهارينه چاليشماملى. چونكه اونده ظاهرًا إنسانڭ كسبنڭ بر مدخلى بولونديغندن، نفسنه نسبت ايدهبيلير. امّا إكرام ايسه· او، كرامتڭ سلامتلى اولان ايكنجى نوعندن داها سلامتلى، بنجه داها عاليدر. إظهارى، تحديثِ نعمتدر. كسبڭ مدخلى يوقدر، نفسى اونى كندينه إسناد ايتمز.|@
  ﴿بِاسْمِهِ سُبْحَانَهُ ٭ وَ اِنْ مِنْ شَيْءٍ اِلَّا يُسَبِّحُ بِحَمْدِهِ﴾
  Ğ(ينه او خالص طلبهسنه گوندرديگى مكتوبڭ بر پارچهسيدر.)|@
  Ï ثانيًا:|@
  *نشرِ أنوارِ قرآنيهدهكى موفّقيتڭ و غيرتڭ و شوقڭ، بر إكرامِ إلٰهيدر، بلكه بر كرامتِ قرآنيهدر، بر عنايتِ ربّانيهدر. سزى تبريك ايدييورم. كرامت و إكرام و عنايتڭ بحثى گلديگى مناسبتيله، كرامت و إكرامڭ بر فرقنى سويلهيهجگم. شويله كه:|@
  * كرامتڭ إظهارى، ضرورت اولمادن ضرردر. إكرامڭ إظهارى ايسه، بر تحديثِ نعمتدر. أگر كرامت ايله مشرّف اولان بر شخص، بيلهرك خارقه بر أمره مظهر اولورسه، او حالده أگر نفسِ أمّارهسى باقى ايسه، كندينه گوونمك و نفسنه و كشفنه إعتماد ايتمك و غروره دوشمك جهتنده إستدراج اولابيلير. أگر بيلميهرك خارقه بر أمره مظهر اولورسه، مثلا بريسنڭ قلبنده بر سؤال وار، إنطاقِ بِالحق نوعندن اوڭا موافق بر جواب ويرر· صوڭره آڭلار. آڭلادقدن صوڭره كندى نفسنه دگل، بلكه كندى ربّيسنه إعتمادى زيادهلشير و "بنى بندن زياده تربيه ايدن بر حافظم واردر." دير، توكّلنى زيادهلشديرر. بو قسم، خطرسز بر كرامتدر· إخفاسنه مكلّف دگل، فقط فخر ايچون قصدًا إظهارينه چاليشماملى. چونكه اونده ظاهرًا إنسانڭ كسبنڭ بر مدخلى بولونديغندن، نفسنه نسبت ايدهبيلير. امّا إكرام ايسه· او، كرامتڭ سلامتلى اولان ايكنجى نوعندن داها سلامتلى، بنجه داها عاليدر. إظهارى، تحديثِ نعمتدر. كسبڭ مدخلى يوقدر، نفسى اونى كندينه إسناد ايتمز.|@